කෙසේ වෙතත්, උන්වහන්සේගේ සෞඛ්‍ය මට්ටම පිරිහෙමින් පවතින බැවින් වෛද්‍යවරුන් නිර්දේශ කර ඇත්තේ හැකි ඉක්මනින් අවශ්‍ය ප්‍රතිකාර ලබා ගත යුතු බවයි.මේ අතර, උන්වහන්සේගේ සුවදුක් විමසීම සඳහා මහා සංඝරත්නය, දේශපාලනඥයින් සහ සිවිල් සංවිධාන ඇතුළු ප්‍රදේශවාසීන් රැසක් ද උපවාසය සිදුවන ශ්‍රී දළදා මාළිගාවේ මහමළුවට අද (02) දිනයේදීත් පැමිණි බවයි හිරු වාර්තාකරුවන් සඳහන් කළේ.බොදුබල සේනා සංවිධානයේ මහලේකම් පූජ්‍ය ගලගොඩඅත්තේ ඥානසාර හිමියන් ද උපවාසයේ නිරත පූජ්‍ය රතන හිමියන්ගේ සුවදුක් විමසීම සඳහා අද එම ස්ථානයට පැමිණියා.මීට අමතරව උන්වහන්සේගේ සුව දුක් විමසීම සඳහා පාර්ලිමේන්තු මන්ත්‍රීවරුන් වන කෙහෙලිය රඹුක්වැල්ල, වාසුදේව නානායක්කාර, උදය ගම්මන්පිළ සහ විජේදාස රාජපක්ෂ ද එම ස්ථානයට පැමිණියා.මේ අතර, පාර්ලිමේන්තු මන්ත්‍රී දුමින්ද දිසානායක ඇතුළු පිරිසක් පූජ්‍ය අතුරලියේ රතන හිමියන් උපවාසයේ යෙදෙන ස්ථානයට පැමිණි අවස්ථාවේ රැස්ව සිටි පිරිසගෙන් එල්ල වූ දැඩි විරෝධයක්.මේ අතර, බෝම්බ ප්‍රහාරයෙන් හානි වූ කටුවාපිටිය දේවස්ථානයේ බැතිමතුන් සහ ප්‍රදේශවාසීන් පිරිසක් ද අද පූජ්‍ය අතුරලියේ රතන හිමියන්ගේ සුවදුක් විමසීමට පැමිණියා.එමෙන්ම, අද දිනයේදීත් උන්වහන්සේගේ උපවාසයට සහය පළ කරමින් දිවයින පුරා විවිධ පාර්ශව උපවාස සහ විරෝධතා මෙන්ම හර්තාල් ද සිදුකරමින් පවතිනවා.